***DELO NA DALJAVO***

Zbrani učni cilji, ki jih bom ocenjevala pri ustnem ocenjevanju znanja.

Utrdi znanje za ustno ocenjevanje znanja. Pomagaj si z učbenikom.

***Ocenjujemo sledeče:***

***ZBIRANJE IN PREDSTAVITEV PODATKOV***

• sistematično zapišejo štetje in meritve ter jih smiselno vpišejo v preglednico,

• razporedijo izide meritev v smiselne skupine,

• opredelijo in utemeljijo kriterij urejanja podatkov,

• poznajo prednosti (linearno) urejenih podatkov pri delu s podatki,

• razporejajo podatke po enem ali dveh kriterijih (tudi številčnih),

• dane (zbrane) podatke smiselno uredijo v preglednico,

• uporabijo računalniško preglednico za urejanje podatkov po velikosti (razvrščanje),

• iz prikaza preberejo podatke (modus, mediana, povprečna vrednost) in jih interpretirajo,

• izberejo primeren prikaz za predstavitev podatkov,

• berejo odnose med podatki,

• rešijo problem, ki zahteva zbiranje in urejanje podatkov, njihovo predstavitev ter branje in interpretacijo.

***OBDELAVA PODATKOV***

• poznajo osnovne vrste vprašanj (da-ne, izbirna, številski odgovori, prosti odgovori ipd.),

• uporabijo vprašalnik v empirični preiskavi,

• kritično razmišljajo o orodjih za zbiranje, urejanje in prikazovanje podatkov,.

***GEOMETRIJA IN MERJENJE***

• opredelijo odnose med točkami, premicami in ravninami v prostoru (ob modelih) in odnose zapišejo s simboli,

• opredelijo in uporabljajo razmerje dolžin daljic pri računanju neznane dolžine,

• razdelijo daljico v danem razmerju,

• prepoznajo podobne trikotnike in s tem povezane pojme: istoležne stranice, istoležni koti,

• opredelijo in uporabljajo pojem podobna trikotnika,

• spoznajo in uporabljajo Talesov izrek,

• poznajo osnovne pojme pri prizmi, valju, piramidi in stožcu,

• izračunajo površino in prostornino prizme ter valja,

• povežejo in uporabljajo pojme masa, gostota in prostornina telesa,

• izdelajo modele teles in narišejo njihove mreže (pokončna prizma in valj, pokončna piramida),

• izračunajo ploščino plašča, površino in prostornino piramide (direktne in indirektne naloge),

• uporabljajo obrazce za izračun površine in prostornine prizme, valja, piramide ter za računanje neznanih količin,

• uporabljajo Pitagorov izrek pri reševanju nalog o telesih.